Το κοινό των Unboxholics μίλησε ή καλύτερα, έπραξε! Στο live stream στήριξης με σκοπό την οικονομική ενίσχυση των πληγέντων από τις πυρκαγιές της Αττικής, συγκεντρώθηκαν σχεδόν €30.000! Ένα μέρος του ποσού θα κατατεθεί στους ειδικούς λογαριασμούς στήριξης των πληγέντων, ενώ ένα μέρος θα αγοραστεί σε φάρμακα και υλικά τα οποία έχουν ανάγκη, σύμφωνα με τη λίστα του ethelon.org. Τα χρήματα, δυστυχώς ζωές πίσω δεν φέρνουν, μπορούν ωστόσο να απαλύνουν, έστω και στο ελάχιστο, τον πόνο που βιώνουν οι συνάνθρωποί μας στην Αττική. Θα κάνουμε, ό,τι περνάει από το χέρι μας για να φτάσουν αυτά που πρέπει, σε αυτούς που πρέπει.

Ευχαριστούμε μέσα από την καρδιά μας όλους και όσες στήριξαν, είτε με χρήματα, είτε κοινοποιήσεις της ενέργειας στα social media.